Μιχάλης Χατζηπαντέλα

Ο Μιχάλης Χατζηπαντέλα (Αμμόχωστος, 20 Ιουνίου 1974) είναι Ελληνοκύπριος πολιτικός και Ευρωβουλευτής. Διετέλεσε επίσης ως Υπουργός Υγείας της Κύπρου επί προεδρίας Νίκου Αναστασιάδη.

 Βιογραφικά στοιχεία 
Σπούδασε στο Thames Valley University of London (Πανεπιστήμιο του Δυτικού Λονδίνου) και στο Πανεπιστήμιο Κουίν Μέρι του Λονδίνου από τα οποία απέκτησε τους τίτλους FCA, AIA, MSc (Econ) και BA (Hons). Είναι ορκωτός λογιστής.

Είναι ιδρυτής της εταιρείας HMI & Partners Ltd, Chartered Accountants και είναι μέλος του Institute of Chartered Accountants in England and Wales (ICAEW).

Επιπρόσθετα, διετέλεσε μέλος της Επιτροπής της Ελεγκτικής Υπηρεσίας Συνεργατικών Εταιρειών και αντιπρόεδρος του διοικητικού συμβουλίου της Αρχής Ηλεκτρισμού Κύπρου.

 Πολιτική διαδρομή 
Στις 2 Ιουλίου 2021 ανέλαβε υπουργός Υγείας στην κυβέρνηση Αναστασιάδη. Παράλληλα, υπηρέτησε ως πρόεδρος της Ανόρθωσης Αμμοχώστου.

Στις Ευρωεκλογές τις 9ης Ιουνίου 2024 εκλέχθηκε Ευρωβουλευτής της Κύπρου, λαμβάνοντας τη 2η θέση από τους έξι υποψηφίους του Δημοκρατικού Συναγερμού.

 Παραπομπές 

 Πηγές 


|-

Κατηγορία:Υπουργοί Υγείας (Κύπρος)
Κατηγορία:Κυβέρνηση Νίκου Αναστασιάδη 2018
Κατηγορία:Κύπριοι λογιστές